એક જ જગ્યાએ વધુ સમય બેસી રહેવું હૃદય માટે ખતરનાક છે. વિશ્વમાં થતાં કુલ મૃત્યુમાંથી ચાર ટકા લોકોનાં મૃત્યુ માત્ર એટલા માટે થઈ કે તેઓ એક દિવસમાં ત્રણથી ચાર કલાક સુધી બેઠા રહેતા હતા. સતત બેઠા રહેવું, આરામ કરવો કે જાગતા પણ સૂતા રહેવું, વાંચતી વખતે, ટીવી જોતી વખતે, કે કમ્પ્યૂટર પર લાંબો સમય સુધી કામ કરવું કે સૂતાસૂતાં કામ કરવું તે જોખમી છે. તે સ્વાસ્થ્ય માટે નુકસાનકારક છે અને જીવલેણ પણ બની શકે છે. જો તમે ખુરશી પર પણ સતત ત્રણ કલાક બેઠા રહો છો તે સ્વાસ્થ્ય માટે નુકસાનકારક બની શકે છે. દુનિયામાં ૫૪ દેશોમાં તાજેતરમાં થયેલા અભ્યાસના આધાર પર જાણવા મળ્યું છે કે દુનિયામાં ૩.૮ ટકા લોકોનાં મૃત્યુનું કારણ ત્રણ કલાક કે તેથી વધુ સમય સુધી ખુરશી પર સતત બેસી રહેવું છે. અર્થાત્ આ ટેવના લીધે દર વર્ષે ૪.૩૩ લાખ લોકોનાં મૃત્યુ થઈ રહ્યાં છે. અમેરિકન જર્નલ ઑફ પ્રિવેન્ટિવ મેડિસિનમાં પ્રકાશિત આ તાજો અભ્યાસ સ્પેનની સેન જ્યૉર્જ યુનિવર્સિટી જારાગોઝાએ કર્યો છે.